હજી બે જ મહિના થયા છે એટલે મારું પેટ બહુ વધ્યું નથી. જમુ છું ત્યારે પેટ ભારે-ભારે લાગે છે ને થોડીવાર પછી પાછું ખાલી થઈ જાય છે. મારી બધી શક્તિ અંદર બેઠાં-બેઠાં તું વાપરે છે, પણ વાંધો નહિ તું મારો જ અંશ છે ને ! જ્યારે જ્યારે ડોક્ટર અંકલ સોનોગ્રાફી કરે છે ત્યારે ત્યારે તારા ધબકારા બતાવે છે. એ સમયે હંમેશા એમ થાય છે કે ભગવાને આટલી જટીલ રચના કેમ બનાવી હશે ? શું એમને બીજો કોઈ સરળ ને સીધો ઉકેલ નહિ મળ્યો હોય ?